140. löggjafarþing 2011–2012.

Þingskjal 784 — 455. mál.

Svar

efnahags- og viðskiptaráðherra við fyrirspurn Margrétar Tryggvadóttur

um verðtryggð lán íslenskra heimila og fyrirtækja.

1.	Hve mikið hafa verðtryggð lán íslenskra heimila hækkað síðan 1. febrúar 2009, í krón
um annars vegar og prósentum hins vegar, vegna skattahækkana og annarra aukinna álagna af hálfu ríkisins sem hafa áhrif á vísitölu neysluverðs?

Áhrif skattahækkana og gjaldabreytinga ríkisins á vísitölu neysluverðs eru um 1,63% frá febrúar 2009 til 1. janúar 2012 samkvæmt mælingum Hagstofu Íslands. Verðtryggð lán ís
lenskra heimila hafa hækkað sem því nemur.

Samkvæmt upplýsingum frá Seðlabanka Íslands er áætlað að verðtryggð útlán fjármála
fyrirtækja til heimila, þar á meðal opinberra fjármálafyrirtækja eins og Íbúðalánasjóðs og Lánasjóðs íslenskra námsmanna, og hjá aðilum eins og Dróma (slitastjórn SPRON og Frjálsa fjárfestingarbankans) og KMIIF (Kaupthing Mortgage Institutional Investor Fund), hafi num
ið 1.409,6 milljörðum kr. í árslok 2011 (bráðabirgðatala). Áhrif skattahækkana og gjalda
breytinga ríkisins vega því til hækkunar nærfellt 23 milljörðum kr. á tímabilinu. Almenn vörugjöld eru ekki meðtalin þar sem Hagstofan greinir áhrif þeirra ekki með beinum hætti í vísitölunni.

2.	Hve mikið hafa verðtryggð lán íslenskra fyrirtækja hækkað síðan 1. febrúar 2009, í krónum annars vegar og prósentum hins vegar, vegna skattahækkana og annarra aukinna álagna af hálfu ríkisins sem hafa áhrif á vísitölu neysluverðs?

Áhrif skattahækkana og gjaldabreytinga ríkisins á vísitölu neysluverðs eru um 1,63% frá febrúar 2009 til 1. janúar 2012 samkvæmt mælingum Hagstofu Íslands. Verðtryggð lán fyrir
tækja hækkuðu sem því nemur.

Samkvæmt tölum frá Seðlabanka Íslands er áætlað að verðtryggð lán fyrirtækja og eignar
haldsfélaga í bankakerfinu í lok árs 2011 hafi numið um 282,2 milljörðum kr. (bráðabirgða
tala) og því nemur hækkunin um 4,6 milljörðum kr. á tímabilinu. Almenn vörugjöld eru ekki meðtalin þar sem Hagstofan greinir þau ekki með beinum hætti í vísitölunni.